CELEX: 32019R0461
Language: sl
Date: 2019-01-30 00:00:00
Title: Delegirana uredba Komisije (EU) 2019/461 z dne 30. januarja 2019 o spremembi Delegirane uredbe (EU) 2016/522 glede izvzetja centralne banke in urada za upravljanje dolga Združenega kraljestva iz področja uporabe Uredbe (EU) št. 596/2014 Evropskega parlamenta in Sveta (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 80/10
               
            
         DELEGIRANA UREDBA KOMISIJE (EU) 2019/461
         z dne 30. januarja 2019
         o spremembi Delegirane uredbe (EU) 2016/522 glede izvzetja centralne banke in urada za upravljanje dolga Združenega kraljestva iz področja uporabe Uredbe (EU) št. 596/2014 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 596/2014 Evropskega parlamenta in Sveta z dne 16. aprila 2014 o zlorabi trga ter razveljavitvi Direktive 2003/6/ES Evropskega parlamenta in Sveta ter direktiv Komisije 2003/124/ES, 2003/125/ES in 2004/72/ES (1) ter zlasti člena 6(5) Uredbe,
         ob upoštevanju naslednjega:
         
                     (1)
                  
                  
                     Posli, naročila ali ravnanja, ki jih pri vodenju monetarne politike, politike deviznega tečaja ali politike upravljanja javnega dolga izvajajo država članica, članice ESCB, ministrstvo, agencija ali pravna oseba s posebnim namenom listinjenja ene ali več držav članic ali katera koli oseba, ki deluje v njihovem imenu, ali v primeru države članice, ki je zvezna država, članica, ki sestavlja zvezo, so izvzeti iz področja uporabe Uredbe (EU) št. 596/2014 v skladu s členom 6(1) Uredbe.
                  
               
                     (2)
                  
                  
                     Tako izvzetje iz področja uporabe Uredbe (EU) št. 596/2014 se lahko v skladu s členom 6(5) navedene uredbe razširi na določene javne organe in centralne banke tretjih držav.
                  
               
                     (3)
                  
                  
                     Seznam izvzetih centralnih bank tretjih držav v Delegirani uredbi Komisije (EU) 2016/522 (2) bi bilo treba posodobiti, tudi zato, da se po potrebi področje uporabe izvzetja iz člena 6(1) Uredbe (EU) št. 596/2014 razširi na druge centralne banke in določene javne organe tretjih držav. Komisija spremlja in ocenjuje relevantne zakonodajne in regulativne spremembe v tretjih državah in lahko izvzetja kadar koli pregleda.
                  
               
                     (4)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, razen če Evropski svet po dogovoru z Združenim kraljestvom soglasno ne sklene, da se to obdobje podaljša.
                  
               
                     (5)
                  
                  
                     Sporazum o izstopu, kot so ga oblikovali pogajalci, vsebuje ureditve za uporabo določb prava Unije za Združeno kraljestvo in v njem po datumu, ko se bosta Pogodbi prenehali uporabljati za Združeno kraljestvo. Če navedeni sporazum začne veljati, se bo Uredba (EU) št. 596/2014, vključno z izvzetjem iz člena 6(1) navedene uredbe, za Združeno kraljestvo in v njem uporabljala v prehodnem obdobju v skladu z navedenim sporazumom in se bo prenehala uporabljati ob koncu navedenega obdobja.
                  
               
                     (6)
                  
                  
                     Z izstopom Združenega kraljestva iz Unije centralna banka (Bank of England) in urad za upravljanje dolga Združenega kraljestva (United Kingdom Debt Management Office) brez sprejetja posebnih določb ne bosta več upravičena do obstoječih izvzetij, razen če se vključita na seznam izvzetih centralnih bank in uradov za upravljanje dolga tretjih držav.
                  
               
                     (7)
                  
                  
                     Komisija je glede na informacije, ki jih je prejela od Združenega kraljestva, pripravila in Evropskemu parlamentu in Svetu predložila poročilo, v katerem je ocenila mednarodno obravnavo centralne banke in urada za upravljanje dolga Združenega kraljestva. V poročilu (3) je bilo ugotovljeno, da je centralni banki in uradu za upravljanje dolga Združenega kraljestva primerno odobriti izvzetje iz področja uporabe Uredbe (EU) št. 596/2014, ko bo Združeno kraljestvo postalo tretja država. Zato bi bilo treba centralno banko in urad za upravljanje dolga Združenega kraljestva vključiti na seznam izvzetih javnih subjektov iz Delegirane uredbe (EU) 2016/522.
                  
               
                     (8)
                  
                  
                     Organi Združenega kraljestva so dali zagotovila glede statusa, pravic in obveznosti članic ESCB, vključno z namero, da članicam ESCB in drugim organom Unije ali držav članic, pristojnim za monetarno politiko, politiko deviznega tečaja ali politiko upravljanja dolga, odobrijo izvzetje, primerljivo z izvzetjem člena 6(1) Uredbe (EU) št. 596/2014.
                  
               
                     (9)
                  
                  
                     Delegirano uredbo (EU) 2016/522 bi bilo zato treba ustrezno spremeniti.
                  
               
                     (10)
                  
                  
                     Komisija bo še naprej redno spremljala obravnavo teh centralnih bank in javnih organov, izvzetih iz zahtev v zvezi z zlorabo trga, ki so navedeni v seznamu iz Priloge I k Delegirani uredbi (EU) 2016/522. Navedeni seznam se lahko posodobi glede na razvoj regulativnih ureditev v teh tretjih državah ter ob upoštevanju vseh zadevnih novih virov informacij. Na podlagi takšne ponovne ocene se lahko določene tretje države črtajo s seznama izvzetih subjektov.
                  
               
                     (11)
                  
                  
                     Ta uredba bi morala začeti veljati čim prej in bi se morala začeti uporabljati dan po tem, ko se Uredba (EU) št. 596/2014 preneha uporabljati za Združeno kraljestvo in v njem –
                  
               SPREJELA NASLEDNJO UREDBO:
         
            Člen 1
            Priloga I k Delegirani uredbi (EU) 2016/522 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporabljati se začne dan po tem, ko se Uredba (EU) št. 596/2014 preneha uporabljati za Združeno kraljestvo in v njem.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 173, 12.6.2014, str. 1.
         
            (2)  Delegirana uredba Komisije (EU) 2016/522 z dne 17. decembra 2015 o dopolnitvi Uredbe (EU) št. 596/2014 Evropskega parlamenta in Sveta v zvezi z izvzetjem nekaterih javnih organov in centralnih bank tretjih držav, kazalniki tržne manipulacije, pragovi za razkritje, pristojnim organom za obveščanje o odložitvah, dovoljenjem za trgovanje v zaprtem obdobju in vrstami poslov vodilnih delavcev, o katerih je treba poročati (UL L 88, 5.4.2016, str. 1).
         
            (3)  Poročilo Komisije Evropskemu parlamentu in Svetu o izvzetju centralne banke in urada za upravljanje dolga Združenega kraljestva iz uporabe uredbe o zlorabi trga [COM(2019) 68].
      
      
         
            PRILOGA
            
               
                  
                     „PRILOGA I
                     
                                 1.
                              
                              
                                 Avstralija:
                                 
                                             —
                                          
                                          
                                             centralna banka Avstralije,
                                          
                                       
                                             —
                                          
                                          
                                             avstralski urad za finančno upravljanje;
                                          
                                       
                           
                                 2.
                              
                              
                                 Brazilija:
                                 
                                             —
                                          
                                          
                                             centralna banka Brazilije,
                                          
                                       
                                             —
                                          
                                          
                                             brazilsko ministrstvo za finance;
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             centralna banka Kanade,
                                          
                                       
                                             —
                                          
                                          
                                             kanadsko ministrstvo za finance;
                                          
                                       
                           
                                 4.
                              
                              
                                 Kitajska:
                                 
                                             —
                                          
                                          
                                             centralna banka Kitajske;
                                          
                                       
                           
                                 5.
                              
                              
                                 Posebno upravno območje Hongkong:
                                 
                                             —
                                          
                                          
                                             monetarni organ Hongkonga,
                                          
                                       
                                             —
                                          
                                          
                                             urad za finančne storitve in državno blagajno Hongkonga;
                                          
                                       
                           
                                 6.
                              
                              
                                 Indija:
                                 
                                             —
                                          
                                          
                                             centralna banka Indije;
                                          
                                       
                           
                                 7.
                              
                              
                                 Japonska:
                                 
                                             —
                                          
                                          
                                             centralna banka Japonske,
                                          
                                       
                                             —
                                          
                                          
                                             japonsko ministrstvo za finance;
                                          
                                       
                           
                                 8.
                              
                              
                                 Mehika:
                                 
                                             —
                                          
                                          
                                             centralna banka Mehike,
                                          
                                       
                                             —
                                          
                                          
                                             mehiško ministrstvo za finance in posojila iz državnih sredstev;
                                          
                                       
                           
                                 9.
                              
                              
                                 Singapur:
                                 
                                             —
                                          
                                          
                                             monetarni organ Singapurja;
                                          
                                       
                           
                                 10.
                              
                              
                                 Južna Koreja:
                                 
                                             —
                                          
                                          
                                             centralna banka Južne Koreje,
                                          
                                       
                                             —
                                          
                                          
                                             korejsko ministrstvo za strategijo in finance;
                                          
                                       
                           
                                 11.
                              
                              
                                 Švica:
                                 
                                             —
                                          
                                          
                                             centralna banka Švice,
                                          
                                       
                                             —
                                          
                                          
                                             švicarska zvezna finančna uprava;
                                          
                                       
                           
                                 12.
                              
                              
                                 Turčija:
                                 
                                             —
                                          
                                          
                                             centralna banka Turčije,
                                          
                                       
                                             —
                                          
                                          
                                             podsekretariat turškega ministrstva za finance;
                                          
                                       
                           
                                 13.
                              
                              
                                 Združeno kraljestvo:
                                 
                                             —
                                          
                                          
                                             centralna banka Združenega kraljestva,
                                          
                                       
                                             —
                                          
                                          
                                             urad za upravljanje dolga Združenega kraljestva;
                                          
                                       
                           
                                 14.
                              
                              
                                 Združene države Amerike:
                                 
                                             —
                                          
                                          
                                             centralna banka ZDA,
                                          
                                       
                                             —
                                          
                                          
                                             ameriško ministrstvo za finance.
                                          
                                       
                           
               “